สรุปบทความเรื่อง 5 วิชาการเงินที่ทุกคนต้องมี ให้หน่อย
ทักษะความรู้ทางการเงิน (Financial Literacy) เป็นสิ่งที่ทุกคนควรมีติดตัวไว้ เพราะมีโอกาสได้ใช้แน่นอน และถ้ายิ่งรู้เรื่องนี้เร็วเท่าไหร่ ก็จะยิ่งช่วยให้เราวางแผนได้ง่ายขึ้น ไม่ต้องมาเหนื่อยเก็บออมทีละเยอะ ๆ ตอนใกล้จะเกษียณแล้ว มาดูกันว่า 5 วิชาการเงินที่ไม่มีไม่ได้! จะมีอะไรบ้าง?  1. วิชาออมไวตั้งแต่เริ่มทำงาน เป้าหมายการเงินต่างๆ ล้วนมีจุดเริ่มต้นมาจากการออม แต่คนส่วนมากมักลืมคิดออมเงินตั้งแต่ช่วงแรกของการทำงาน ทั้งที่เป็นช่วงเวลาที่เหมาะสมที่สุด เพราะภาระค่าใช้จ่ายยังน้อย 2. วิชาลงทุนให้เงินทำงาน ออมอย่างเดียวไม่พอ ต้องเริ่มเรียนรู้การลงทุนควบคู่ไปด้วย เงินจะได้เติบโตงอกเงย เพราะพลังสำคัญของการลงทุนคือการเริ่มต้นให้ไว และทำให้ต่อเนื่อง 3. วิชาเป็นหนี้ แบบมีเงินเก็บ หนี้ไม่ใช่เลวร้ายเสมอไป ถ้าเรามีทักษะบริหารหนี้ไม่ให้เกินตัว แม้จะมีหนี้สิน เราก็สามารถมีเงินเก็บ และสร้างความมั่งคั่งได้เช่นกัน 4. วิชาภาษี หนีไม่ได้แต่วางแผนได้ เมื่อมีรายได้ ภาษีเป็นสิ่งที่ตามมาอย่างหลีกเลี่ยงไม่ได้ หลายคนคิดว่าไม่สำคัญ ทำให้ต้องเสียภาษีมากเกินไปโดยใช่เหตุ แถมบางทีลืมวางแผนภาษี จนโดนค่าปรับจำนวนมาก ทั้งที่หากเรารู้จักวางแผนภาษี ก็จะทำให้มีเงินเหลือเก็บเพิ่มมากขึ้นแบบง่ายๆ 5. วิชาเกษียณ แบบมีรายได้ประจำ เมื่อถึงวันเกษียณ หยุดทำงาน ก็เท่ากับว่าไม่มีรายได้อีกแล้ว แต่หากมีการเตรียมพร้อมอย่างดีตั้งแต่หนุ่มสาว แม้จะไม่ได้ทำงานแล้วก็มีโอกาสสร้างรายได้จากช่องทางต่างๆ ได้เหมือนกัน FinSpace ที่มาบทความ:
สรุปได้ดังนี้
1. วิชาออมไวตั้งแต่เริ่มทำงาน
คนส่วนมากไม่คิดออมตั้งแต่ช่วงแรกของการทำงาน ทั้งที่เป็นช่วงเวลาที่เหมาะสมที่สุด เพราะภาระค่าใช้จ่ายยังน้อย
2. วิชาลงทุนให้เงินทำงาน
ต้องลงทุนควบคู่กับการออม เพื่อให้เงินงอกเงย
3. วิชาเป็นหนี้ แบบมีเงินเก็บ
ทักษะบริหารหนี้ไม่ให้เกินตัว แม้จะมีหนี้ก็สามารถมีเงินเก็บ
4.  วิชาภาษี หนีไม่ได้แต่วางแผนได้
หากเรารู้จักวางแผนภาษี ก็จะทำให้มีเงินเหลือเก็บเพิ่มมากขึ้นแบบง่ายๆ
5. วิชาเกษียณ แบบมีรายได้ประจำ
หากมีการเตรียมพร้อมอย่างดีตั้งแต่หนุ่มสาว แม้จะไม่ได้ทำงานแล้วก็มีโอกาสสร้างรายได้จากช่องทางต่างๆ ได้
กลยุทธ์การลงทุน,การบริหารสินทรัพย์,การจัดการการเงินส่วนบุคคล